දුම්රිය නියාමකවරුන්ගේ සංගමයේ සභාපති ජානක ප්‍රනාන්දු කියා සිටියේ දුම්රිය රියදුරන්, පාලකවරුන්, ස්ථානාධිපතිවරුන්, නියාමකයින් ඇතුළු තවත් ශ්‍රේණි කිහිපයක් මෙම වර්ජනයට එක්ව සිටින බවයි.අද උදෑසන දුම්රිය වෘත්තීය සමිති රැස්ව ඉදිරි ක්‍රියාමාර්ග සම්බන්ධයෙන් සාකච්ඡා කිරීමට ද නියමිතයි.දුම්රිය සහායකයින් බදවා ගැනීමට විරෝධය පළ කරමින් දුම්රිය රියදුරන් 06 වන දා මධ්‍යම රාත්‍රියේ සිට වර්ජනයක් ආරම්භ කළ අතර පසුව දුම්රිය නියාමකවරුන්, පාලකවරුන් සහ ස්ථනාධිපතිවරුන් 07 වන දා මධ්‍යම රාත්‍රියේ සිට වර්ජනයක් ආරම්භ කරනු ලැබුවා.මේ අතර, දුම්රිය, දුම්රිය ස්ථානවලට සහ සේවකයින් හා මගීන්ගේ ආරක්ෂාව වෙනුවෙන් පොලිස් ආරක්ෂාව ඊයේ සිට යෙදවූ බවයි පොලිස් මූලස්ථානය සඳහන් කළේ.